Lammunjärvi

Lammunjärvi on syvyyssuhteiltaan epäyhtenäinen järvi Heinäveden ja Liperin rajalla Pohjois-Karjalan länsiosassa. Sen pinta-ala on 2,4 neliökilometriä. Etäisyys Joensuusta on 39 kilometriä länsilounaaseen. Järven luoteispuolella sijaitsee Lampu-niminen historiallinen kaskikylä.Lammunjärvi. Järviwiki. Viitattu 5.4.2022.

 Maantiede 
Lammunjärven pituus etelästä pohjoiseen on 2,7 kilometriä. Järven etelärannan Kokinniemen itäpuolella sijaitsee kapea Hoikkalahti, joka laajenee etelässä Kokinlahdeksi. Saarten ja niemin halkomassa järvessä ei ole laajaa selkävettä, sen luoteisosan muodostaa Juoneksenlahti ja pohjoisosan Juurikkalahti. Lammunjärvessä on useita pieniä vähintään kymmenmetrisiä syvänteitä. Järven läntiset osat ovat matalampia kuin itäiset osat.

Lammunjärven laajimmat saaret ovat Rietinsaari, Tillikansaari, Lamposaari ja Kalmosaari. Rietinsaari sijaitsee järven matalassa lounaisosassa, ja sen ympärillä on useita pieniä saaria ja luotoja. Lammunjärven rannoilla on metsämaata ja pieniä peltoja. Kokinlahti kaventuu luusuaksi, josta alkaa etelään virtaava Lehmijoki.

Lammunjärven vesitilavuus on 11 152 000 kuutiometriä. Järven ekologinen tila on erinomainen.Etelä-Savon ELY-keskus - Heinävedenreitin kalatalousalue. Sivu 42. Pdf-tiedosto. Viitattu 5.4.2022.

Lammunjärvi (04.274.1.065) kuuluu Kermajärven alueeseen (04.274), joka on kolmannen jakovaiheen vesistö Vuoksen vesistössä (04). Toinen jakovaihe on Kallaveden alaosan alue (04.27) ja ensimmäinen jakovaihe Haukiveden–Kallaveden alue (04.2). Kermajärven alueella on noin 140 vähintään hehtaarin laajuista vakavettä, joista Kermajärvi, Iso-Vihtari ja Suuri Humalajärvi ovat laajimmat. Lammunjärvi on neljänneksi laajin.Kermajärven alue (04.274). Järviwiki. Viitattu 5.4.2022.

 Lähteet 

Luokka:Heinäveden järvet
Luokka:Liperin järvet
Luokka:Haukiveden–Kallaveden alue
Luokka:Korkeusjärjestelmän muutoskohde1